  Анжелика Тихонова корреспондент 13-тӥ оштолэзьлы Удмуртиын эшшо 70 муртлэсь выль коронавирус инфекциез шедьтӥзы. Со сярысь элькунысь оперативной штаб ивортӥз. Выль черламъёс пӧлын Ижкарын 28 улӥсьёс, Сарапулын – 10, Ува ёросын – сизьым,Дэри ёросын – куать, Шаркан ёросын – ньыль, Эгра ёросын – куинь, Воткаын, Камбарка, Сюмси, Юкаменск ёросъёсын – быдэн кык, Кизнер, Сарапул, Сьӧлта, Якшур-Бӧдья ёросъёсын – быдэн одӥг. 74 адями висёнэз вормиз Туннэ нуналлы Удмуртиын выль коронавирус инфекциен черлан 31 сюрс 732 учыр лабораториосын зэматэмын. 28 сюрс 270 адями йӧназ, 399 мурт кулӥз. Та дыре 68 висисьёслэн тазалыксы секыт лыдъяське. Элькунын выль коронавирус инфекцилы 1 миллион 6 сюрс 14 эскеронъёс ортчытӥзы, берло нуналскын – 1 сюрс 809. 13-тӥ оштолэзьлы Удмуртиын 60 сюрс 464 адями коронавируслэсь прививка пуктӥз, со пӧлысь 40 сюрс 841-ез кыкетӥ люкетсэ но басьтӥзы ни. Тегъёс: Тазалык висён Удмуртия коронавирус  